Зерде бұзылыстары бар балаларға арналған

облыстық арнайы мектеп-интернаты

**Сабақтың тақырыбы:**

 «Менің отбасым»

 **Сыныбы:** 2

 **Өткізген :** Жумагельдина К.Ш.

Орал – 2020 ж.

"Менің отбасым"

**Мақсаты:** балаларға [отбасы](https://www.zharar.com/xfsearch/%D0%BE%D1%82%D0%B1%D0%B0%D1%81%D1%8B/%22%20%5Ct%20%22_blank) туралы түсінік беру, өз жанұясы туралы әңгімелеуге үйрету. Ойын арқылы есте сақтау қабілетін, қарым қатынас дағдыларын дамыту. Отбасына деген сүйіспеншілікке тәрбиелеу.
**Әдістер**: Әңгімелеу, жұмбақ, [тақпақ](https://www.zharar.com/kz/bilim/takpak/%22%20%5Ct%20%22_blank) айту, ойын, сұрақ - жауап, сергіту, шаттық шеңбері.
**Көрнекіліктер**: [отбасы](https://www.zharar.com/xfsearch/%D0%BE%D1%82%D0%B1%D0%B0%D1%81%D1%8B/) суреттері

**Сабақтың барысы**Балалар, біздің шаттық шеңберіміз киіз үйге ұқсайды. Жоғарыдағы күмбез шаңырақ деп аталады. Шаңырақ – отбасының белгісі.. Барлығымыз бірге қайталайық.
Отбасы – ол бақыт,
Отбасы – ол ата-ана,
Отбасы – туыстарымыз,
Отбасы – ол шаңырақ.
Балалар, яғни біз қандай заттың бейнесін жасадық?
- Ал, киіз үйде кімдер тұрады?
- Оларды бір сөзбен қалай атаймыз?
- Дұрыс айтасыңдар.
Бүгінгі біздің тақырыбымыз өз отбасымыз туралы болмақ.
Балалар, айналамызға қарасақ, көптеген үйлерді көреміз.
Ол үйлерде кімдер тұрады деп ойлайсыңдар?
- Иә, балалар, барлық үйдің өз [отбасы](https://www.zharar.com/xfsearch/%D0%BE%D1%82%D0%B1%D0%B0%D1%81%D1%8B/%22%20%5Ct%20%22_blank) болады олар бір - бірімен тату - тәтті тұрады.
- Қане, балалар мен сендерге бір жұмбақ жасырайын, шешуін тауып көрейік.

**Жұмбақ:** Онсыз қызық жоқ маған, онсыз бақыт жоқ маған.
Ол әр баланың панасы, ол не екен, балалар? **([отбасы](https://www.zharar.com/xfsearch/%D0%BE%D1%82%D0%B1%D0%B0%D1%81%D1%8B/%22%20%5Ct%20%22_blank)**)
- Міне балалар, бұл жұмбақтың шешуі [отбасы](https://www.zharar.com/xfsearch/%D0%BE%D1%82%D0%B1%D0%B0%D1%81%D1%8B/%22%20%5Ct%20%22_blank) екен
- Олай болса бәріміз тақтаға назар аударайықшы.
Бұл суретте кімдердің суретін көріп тұрсыңдар?
- Иә, бұл суретте сүйіспеншілігі мол, бір - біріне ыстық ықыласпен, аялы сезіммен қарап отырған дастархан басындағы [отбасы](https://www.zharar.com/xfsearch/%D0%BE%D1%82%D0%B1%D0%B0%D1%81%D1%8B/%22%20%5Ct%20%22_blank) мүшелерін көріп отырмыз.
Олар ата, апа, әке, ана, әпке, аға, іні, қарындас т.б.
Балалар осы сөздерді кім ойлап тапты деп ойлайсыңдар?

«Ана» деген сөзді де

«Әке»деген сөзді де

«Аға» деген сөзді де

«Тәте» деген сөзді де

«Ата» деген сөзді де

«Әже» деген сөзді де

Ойлап тапқан балалар!

«Жаным-күнім» дегенді

«Құлыншағым» дегенді

«Ботақаным» дегенді

«Толған айым» дегенді

Ойлап тапқан аналар!

**Суретпен жұмыс**. Отбасы бейнеленген суреттен оның мүшелерін айтқызу.

- Тақтаға әкенің, ананың, баланың суреттері, екінші жағына биік таудың, бұлақтың, өсіп тұрған құрақтың суреті ілінеді.

Тәрбиешінің көмегімен мақал құрастырылады:

Әке- асқар тау,

Ата – етегіндегі бұлақ

Бала – жағасындағы құрақ.

**Сергіту сәті:**

Атам жылқы бағады / Бір орнында тұрып, шабу /

Ағам пішен шабады. /Шөп шаққандай қимыл жасау/

Жеңгем сиыр сауады. / Отырып қолдарын қимылдатады/

Әжем киіз қағады. /Қолдарын алға жайып, қимыл жасау/

Ойын сұрақ: " Көңілді доп"
- [Отбасы](https://www.zharar.com/xfsearch/%D0%BE%D1%82%D0%B1%D0%B0%D1%81%D1%8B/%22%20%5Ct%20%22_blank) мүшесін ата.
- Отбасында кімді жақсы көресің?
- Отбасында кімге сыйлық жасайсың?
- Анаңа қалай көмектесесің?
- Үйге қонақ келгенді ұнатасың ба?
- Дастархан басында өзіңді қалай ұстайсың?
- Үйдегі ініңе, қарындасыңа қалай көмектесесің?
- Жарайсыңдар, балалар, өте жақсы.

Қорытынды: Біз бүгін өзімізге ең жақын, ең қымбат отбасымыз туралы әңгімеледік. Біз оларды жақсы көруді, сыйлауды, көмектесуді үйрендік. [Отбасы](https://www.zharar.com/xfsearch/%D0%BE%D1%82%D0%B1%D0%B0%D1%81%D1%8B/%22%20%5Ct%20%22_blank) ең жақын адамдардың ошағы екенін білдік. Ойындар ойнадық. Бүгінгі сабаққа өте жақсы қатысып, сұрақтарға жауап бере білдіңдер.